None e searí̵agwɨ nánɨ “ Porowa rɨxa apɨ mimónɨgí̵áwa eŋagɨ nánɨ ámɨ weyí̵ mearɨnarɨŋoɨ . ” rɨseaimónarɨnɨ ? Oweoɨ , wí e mɨyarɨŋwɨnɨ . Sa seyí̵né none yarɨŋwápɨ nánɨ rɨxa nɨjí̵á xɨxenɨ nimónɨmáná rɨpɨ oépoyɨnɨrɨ seararɨŋwɨnɨ . Seyí̵né ámá wí tí̵nɨ — Ámá sɨŋwí̵ manɨgí̵e dánɨ yarɨgí̵ápɨ nánɨ dɨŋí̵ mamó sa ámá sɨŋwí̵ anɨgí̵e dánɨnɨ yarɨgí̵ápɨ nánɨ “ Naŋí̵ imónɨgí̵áyí̵rɨnɨ . ” moarɨgí̵áyí̵rɨnɨ . Seyí̵né ámá dɨŋí̵ e moarɨgí̵áyí̵ tí̵nɨ xwɨyí̵á nɨrɨnɨróná none mɨxí̵ nɨneameakí̵nɨro wa none nánɨ xeŋwí̵ rarɨgí̵ápɨ oyaŋípoyɨnɨrɨ seararɨŋwɨnɨ .
